Alguskaadrid vaikuses rannale uhtuvatest lainetest ning seal magavatest ränduritest oli niivõrd rahulik, et raske oli samasse kohta ilmunud Surma kuidagi  hoiatava või hirmuäratava oomenina võtta. Lihtsalt võtsin teda kui igat teist inimest. Hiljem kui Surm ilmus Blocki ja tema sõprade juurde, siis tekkis tema vastu selline teatud seletamatu mitte just õudus, vaid teadmine, et tema on ju see, kes esindab kõike õudsat ja piinarikast ning naudib katku laastamistööd. Pigem arvan, et Surma sellisena kujutamine muutis ta hirmuäratavaks mitte aga teadmine, et ta Surm on.